Unul dintre copii le-a povestit părinților că a fost abuzat de paznicul de la DGASPC Mehedinți. Minorii proveneau din medii defavorizate și erau ademeniți cu bani și duși în apartamentele celor doi violatori. Anchetatorii au aflat că abuzurile sexuale s-au produs în perioada 2021-2024, conform Digi24.
Paznicului i s-a schimbat locul de muncă, iar copilului i s-a oferit un program de consiliere. Și celorlalte victime li s-a propus consiliera și urmează să fie evaluați psihologic, a transmis Monica Moț – director adjunct DGASPC Mehedinți. Aceasta a mai menționat că a sesizat poliția și Parchetul referitor la acest caz.
Anchetatorii au aflat că nu este un singur angajat care abuza sexual copii. S-a aflat că și un instructor pentru educație la o școală special a profitat de copii.
Atât conducerea instituției, cât și părinții sunt șocați de situație.
„Până la această dată, când s-au întâmplat faptele de care aveți și dumneavoastră cunoștință, nu au fost înregistrate niciun fel de abateri, la nivelul unității. Nu a manifestat niciodată nici agresiuni verbale, nici fizice și nu s-au desfășurat niciun fel de acte antisociale în sediul unității noastre”, a spus Mihaela Buzatu – purtător de cuvânt Centrul Școlar Constantin Pufan.
Cei doi angajați au fost arestați preventive și riscă până la 15 ani de închisoare. Mai mult, anchetatorii cred că numărul victimelor este mai mare.